Keywords

Summary



Keywords

1. Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Rozhodnutie Komisie, ktorým sa ukončuje konanie o pomoci – Konkurenčný podnik podniku príjemcu pomoci – Právo podať žalobu – Podmienky

(Článok 108 ods. 2 ZFEÚ a článok 263 štvrtý odsek ZFEÚ)

2. Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Rozhodnutie v oblasti štátnej pomoci – Žaloba na profesijné združenie poverené ochranou skupinových záujmov podnikov – Prípustnosť – Podmienky

(Článok 108 ods. 2 a 3 ZFEÚ a článok 263 štvrtý odsek ZFEÚ)

3. Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Rozhodnutie Komisie vyhlasujúce pomoc za zlučiteľnú s vnútorným trhom – Žaloba združenia konajúceho v skupinovom záujme svojich členov – Individuálna dotknutosť členov združenia – Potreba, aby združenie preukázalo podstatný zásah do postavenia svojich členov – Nedostatok – Neprípustnosť

(Článok 108 ods. 2 a 3 ZFEÚ a článok 263 štvrtý odsek ZFEÚ)

4. Žaloba o neplatnosť – Fyzické alebo právnické osoby – Regulačné akty, ktoré si vyžadujú alebo nevyžadujú vykonávacie opatrenia – Pojem – Opravné prostriedky proti týmto aktom

(Článok 263 štvrtý odsek ZFEÚ a články 267 ZFEÚ a 277 ZFEÚ)

5. Žaloba o neplatnosť – Fyzické alebo právnické osoby – Regulačné akty, ktoré si vyžadujú vykonávacie opatrenia – Rozhodnutie Komisie vyhlasujúce pomoc za zlučiteľnú s vnútorným trhom – Neprípustnosť opravného prostriedku podaného na súd Únie – Právo na účinnú súdnu ochranu – Povinnosť vyčerpať vnútroštátne opravné prostriedky na účely napadnutia týchto opatrení

(Článok 263 štvrtý odsek ZFEÚ a článok 267 ZFEÚ)

Summary

1. Pozri text rozhodnutia.

(pozri body 31 – 33, 41, 42)

2. Pozri text rozhodnutia.

(pozri bod 37)

3. Pokiaľ ide o žalobu združenia konajúceho v skupinovom záujme svojich členov proti rozhodnutiu Komisie vyhlasujúcemu pomoc za zlučiteľnú s vnútorným trhom, súdu Únie v štádiu skúmania prípustnosti neprináleží, aby sa definitívnym spôsobom vyslovil ku konkurenčnému vzťahu medzi členmi žalujúceho združenia a podnikmi, ktoré sú príjemcami pomoci. V tejto súvislosti prislúcha výlučne združeniu, aby vhodným spôsobom poukázalo na dôvody, pre ktoré sporná pomoc môže poškodiť legitímne záujmy jedného alebo viacerých členov tým, že výrazne ovplyvní ich pozíciu na predmetnom trhu.

Keďže združenie nepreukázalo jednak to, že dôsledky predmetného opatrenia pomoci neovplyvňujú len jej členov v objektívnom postavení prevádzkovateľov offline hier z rovnakého dôvodu ako akýkoľvek iný hospodársky subjekt nachádzajúci sa v rovnakej situácii, a jednak rozsah vplyvu, ktorý toto opatrenie môže mať na ekonomickú situáciu jej členov, v dôsledku toho sa združeniu nepodarilo dokázať, že predmetné opatrenie pomoci mohlo podstatne ovplyvniť postavenie jedného alebo viacerých jej členov na dotknutom trhu. Členovia tohto združenia a v dôsledku toho ani samotné združenie nie sú osobne dotknutí napadnutým rozhodnutím.

(pozri body 40, 52)

4. Pozri text rozhodnutia.

(pozri body 54 – 57)

5. Rozhodnutie Komisie vyhlasujúce štátnu pomoc za zlučiteľnú s vnútorným trhom, ktoré nedefinuje osobitné a konkrétne dôsledky tohto vyhlásenia pre každého z daňovníkov a vyplýva z neho, že nadobudnutie účinnosti zákona o dani z hier vnútroštátne orgány odložili, až kým Komisia neprijala konečné rozhodnutie podľa článku 108 ods. 3 ZFEÚ, vyžaduje prijatie vykonávacích opatrení.

Osobitné a konkrétne dôsledky takéhoto rozhodnutia Komisie vo vzťahu k daňovníkom sa odrážajú vo vnútroštátnych aktoch, a to v zákone o dani z hier, ktorým bol predmetný režim pomoci zavedený v členskom štáte, a v aktoch prijatých na vykonanie tohto zákona stanovujúcich výšku daní pre daňovníkov, ktoré samy osebe predstavujú vykonávacie opatrenia vyžadované napadnutým rozhodnutím v zmysle poslednej časti vety článku 263 štvrtého odseku ZFEÚ. Na to, aby predmetný režim pomoci vyvolal účinky voči daňovníkom, by museli byť tieto akty prijaté až po vydaní napadnutého rozhodnutia. Keďže uvedené akty môžu byť napadnuté na vnútroštátnom súde, daňovníci sa mohli obrátiť na súd bez toho, aby museli porušiť právo. Žalobou podanou na vnútroštátne súdy sa totiž mohli domáhať neplatnosti napadnutého rozhodnutia a dosiahnuť, aby sa tieto súdy obrátili formou prejudiciálnych otázok na Súdny dvor na základe článku 267 ZFEÚ. V dôsledku toho žaloba proti takémuto rozhodnutiu nespĺňa podmienky prípustnosti stanovené v článku 263 štvrtom odseku ZFEÚ.

(pozri body 58 – 60)